Kolo Touré

Kolo Touré (s. 19. maaliskuuta 1981 Bouaké, Norsunluurannikko) on norsunluurannikkolainen jalkapalloilija, pelipaikaltaan puolustaja. Hän pelasi muun muassa Englannissa Arsenalissa, Manchester Cityssä ja Liverpoolissa sekä Skotlannissa Celticissä.

Touré voitti Arsenalissa Valioliigan 2004, FA Cupin 2003 ja 2005 sekä Community Shieldin 2002 ja 2004. Mestarien liigassa hän kuului loppuottelun hävinneeseen Arsenalin joukkueeseen 2006. Manchester Cityssä hän voitti Valioliigan 2012, FA Cupin 2011 ja Community Shieldin 2012.

Norsunluurannikon maajoukkueessa Touré on pelannut 120 ottelua ja tehnyt niissä seitsemän maalia. Hän voitti Afrikan-mestaruuden 2015 sekä sai hopeaa 2006 ja 2012. Hän pelasi MM-kilpailuissa 2006, 2010 ja  2014. Hänen pikkuveljensä Yaya Touré pelaa Manchester Cityssä sekä maajoukkueessa. 

Touré antoi maaliskuussa 2011 positiivisen dopingnäytteen ja sai puolen vuoden kilpailukiellon. Hän väitti kärynsä johtuneen laihdutuspilleristä.

Lähteet

Aiheesta muualla 
Viralliset kotisivut  

Norsunluurannikkolaiset jalkapalloilijat
Jalkapallon Afrikan mestarit
Dopingrikkomuksesta tuomitut norsunluurannikkolaiset
Dopingrikkomuksesta tuomitut jalkapalloilijat
Vuonna 1981 syntyneet
Elävät henkilöt